text: Kold tur i skoven
  19 januar 2013 kl. 07.54
  Der er fuld af sjov i Trelde Næs Skov - også selvom det er koldt. Det budskab vil naturskolen i Trelde Næs gerne sprede til borgere i Fredericia, derfor var der lørdag inviteret på posteløb i vinterkulden.
  Meningen med arrangementet var netop at vise, at en tur i skoven ikke er begrænset til den varme årstid, men at vinteren også har sine helt særlige oplevelser at byde med sne og frost.
  - Det er faktisk ret skønt at komme ud og blive blæst lidt igennem, så man ikke bare ligger derhjemme og lumrer, fortæller en af deltagerne, Louise Olesen.
  På Trelde Næs ved Fredericia skulle deltagerne igennem i alt 12 poster, der på hver sin måde fortalte en historie om skoven og naturen. En af opgaverne lød for eksempel: hvilket dyr gnaver kogler for at komme gennem vinteren?
  